Новая абшыўка займее глыбокі карычневы колер — з-за двайнога пакрыцця спецыяльнымі масламі. У хуткім часе 180 кв. м плошчы будуць выглядаць па-новаму і больш гарманіраваць з існуючай каменнай часткай, якая захавалася з моманту будаўніцтва царквы. Гродзенцам не церпіцца ўбачыць Каложу абноўленай. Многія падыходзяць, цікавяцца. Будаўнікі запэўнілі кіраўніцтва вобласці, што ўсе работы завершаць у тэрмін. Новае аблічча царква атрымае ў канцы гэтага года.